EkBass/fiwiki-20250220-pages-articles huggingface dataset:
Vuoden kaupunginosa

Vuoden kaupunginosa on Suomen Kotiseutuliiton vuosittain myöntämä tunnustus, joka jaettiin ensimmäisen kerran vuonna 2001. Vuonna 2014 linjattiin, että tunnustus myönnetään vain kaupunkimaisille alueille. Palkinto julkistetaan Flooran päivänä 13. toukokuuta. Valinnassa painotetaan kaupunginosan aktiivisuutta ja kansalaistoimintaa. == Vuoden kaupunginosat == Vuosi Kaupunginosa Kaupunki Lähde 2001 Port Arthur Turku 2002 Käpylä Helsinki 2003 Kommila Varkaus 2004 Kypärämäki–Köhniö Jyväskylä 2005 Hupisaaret Oulu 2006 Kontula Helsinki 2007 Nakertaja–Hetteenmäki Kajaani 2008 Anttilanmäki Lahti 2009 Tapanila Helsinki 2010 Roihuvuori Helsinki 2011 Häntälä Somero 2012 Asevelikylä Vaasa 2013 Kakskerta Turku 2014 Pispala Tampere 2015 Hakunila Vantaa 2016 Reposaari Pori 2017 Vuosaari Helsinki 2018 Kauklahti Espoo 2019 Tuira Oulu 2020 Lauttasaari Helsinki 2021 I kaupunginosa Turku 2022 Vanha Rauma Rauma 2023 Otaniemi Espoo 2024 Kangas Jyväskylä ==Katso myös== *Vuoden kylä ==Lähteet== * Vuoden kaupunginosa Luokka:Suomalaiset palkinnot
David Geringas

David Geringas (s. 1946, Vilna) on liettualainen sellisti ja kapellimestari. Hän opiskeli Mstislav Rostropovitšin johdolla ja on soittanut muiden muassa Lontoon filharmonikkojen, Chicagon sinfoniaorkesterin, NHK Symphony Tokyon ja Israelin filharmonikkojen kanssa. Geringas pääsi Moskovan konservatorioon vuonna 1963. Hän voitti vuonna 1970 Moskovassa järjestetyn Kansainvälisen Tšaikovski-kilpailun. Vuonna 1975 hän muutti Saksaan. Hän toimii nykyään professorina Lyypekin musiikkikorkeakoulussa. Geringas soittaa 1700-luvun guadagninillä. Hän on tehnyt yli 30 levytystä. == Lähteet == * http://www.cello.org/freepage/geringas.htm Luokka:Liettualaiset sellistit Luokka:Liettualaiset kapellimestarit Luokka:Vuonna 1946 syntyneet Luokka:Elävät henkilöt
Intel Core Duo

Intel Core Duo (koodinimeltään Yonah) on Intelin kannettaviin tietokoneisiin tarkoitettu 32-bittinen kaksoisydinsuoritin, joka esiteltiin 27. heinäkuuta 2006. Core Duo -suoritinta myydään myös nimellä Intel Core Solo, tällöin toinen suoritinydin on kytketty pois päältä. Core Duo on efektiivisesti kaksi Intel Pentium M -suoritinta integroituna samalle piirille pienin muutoksin. Core Duo on valmistettu 65 nm:n valmistustekniikalla, ja sisältää 2 megatavua jaettua L2-välimuistia. Uudistukset Pentium M:ään verrattuna: * valmistustekniikka, 65 nm * L2-välimuisti suunniteltu uudestaan, yhteinen molemmille suoritinytimille * lisätty tuki SSE3-käskyille * parannettu SSE- suorituskykyä * suoritinkantaa muutettu. Core Duo ja Solo -suorittimet olivat käytössä ensimmäisissä Intel-pohjaisissa Macintosh-tietokoneissa Applen siirryttyä käyttämään Intelin suorittimia aiempien PowerPC-suorittimien sijaan. Sekaannusta Core Duo ja Core Solo -suorittimien nimeämisessä aiheuttaa se, että Intel kutsuu seuraavan sukupolven suoritinarkkitehtuuriaan nimellä Intel Core, vaikka Core Duo- ja Core Solo -suorittimet eivät pohjaa tähän arkkitehtuuriin, vaan vanhempaan P6-arkkitehtuuriin. Core Duo
Pierre Monteux

Pierre Monteux (4. huhtikuuta 1875 – 1. heinäkuuta 1964) oli syntyjään ranskalainen, mutta sittemmin Yhdysvaltain kansalaisuuden saanut kapellimestari. Monteux syntyi Pariisissa sefardijuutalaiseen perheeseen ja pääsi opiskelemaan viulunsoittoa Pariisin konservatorioon yhdeksänvuotiaana. Myöhemmin hän aloitti myös alttoviulunsoiton ja pääsi soittamaan Opéra- Comiqueen. Hän soitti alttoviulua muun muassa Claude Debussyn Pélleasin ja Mélisanden ensiesityksessä vuonna 1902. Monteuxin kapellimestarinura alkoi, kun hän pääsi vuonna 1911 johtamaan Sergei Djagilevin Ballets russesia. Hän johti esimerkiksi Igor Stravinskyn Petruškan (1911) ja Kevätuhrin (1913), Claude Debussyn Jeuxin (1913) sekä Maurice Ravelin Daphnis et Chloén (1914) ensiesitykset. Ensimmäisen maailmansodan aikana hän siirtyi Yhdysvaltoihin, missä hän johti Nikolai Rimski-Korsakovin oopperan Kultainen kukko Yhdysvaltain-ensiesityksen Metropolitan-oopperassa. Vuosina 1919-1924 hän toimi Bostonin sinfoniaorkesterin ylikapellimestarina. Tämän jälkeen hän palasi Eurooppaan ja johti vuosina 1924-1934 Amsterdamin Concertgebouw- orkesteria. Vuosina 1935-1954 hän toimi San Franciscon sinfoniaorkesterin ylikapellimestarina. Vuodesta 1961 kuolemaansa saakka hän johti Lontoon sinfoniaorkesteria. Monteux kuoli Hancockissa, Mainen osavaltiossa. Hänen pojastaan Claude Monteuxista tuli huilisti ja kapellimestari. == Lähteet == Luokka:Ranskalaiset kapellimestarit Luokka:Yhdysvaltalaiset kapellimestarit Luokka:Hollywood Walk of Fame Luokka:Vuonna 1875 syntyneet Luokka:Vuonna 1964 kuolleet
Stephen Gately

Stephen Patrick David Gately (17. maaliskuuta 1976 Dublin, Irlanti – 10. lokakuuta 2009 Mallorca, Espanja) oli irlantilainen poplaulaja, joka muistetaan parhaiten urastaan Boyzone-yhtyeessä. == Ura == Stephen valittiin Boyzoneen marraskuussa 1993. Sitä ennen hänen ansioihinsa voi luetella vain pienen roolin elokuvassa The Commitments. Vuonna 1997 Stephen esitti laulun ”Shooting Star” elokuvasta Hercules. Boyzonen jäsenten lähdettyä eri teille vuonna 2000 hän yritti soolouraa albumilla New Beginning, joka julkaistiin kesäkuussa samana vuonna. Ensimmäinen, albumin nimeä kantava single sijoittui kolmanneksi, toinen (”I Believe” elokuvasta Billy Elliot) sijalle 11 ja kolmas ”Stay” sijalle 13. Top 10 -sijoituksesta huolimatta albumin myyntiluvut jäivät alhaisiksi ja siksi levy-yhtiö päätti lopettaa yhteistyön. Lyhyen soolouran jälkeen Stephen siirtyi West End -musikaalien pariin ja on esiintynyt seuraavissa: Joseph and the Amazing Technicolor Dreamcoat, Chitty Chitty Bang Bang! ja Cinderella, jossa hänen roolinsa oli ensimmäistä kertaa äänetön. Huhtikuussa 2006 hän sai roolin linnunpelättimenä Ihmemaa Oz -musikaalissa Canterburyssa. == Yksityiselämä == 16\. kesäkuuta 1999 Stephen oli esillä Britannian mediassa aiempaa suuremmassa mittakaavassa ilmoittaessaan julkisesti homoseksuaalisuudestaan. Samalla hän kertoi seurustelleensa hollantilaisen Caught In The Act -bändin jäsenen Eloy De Jongin kanssa marraskuusta 1998. Pari erosi alkuvuodesta 2002. Stephen meni naimisiin 19. maaliskuuta 2006 Lontoossa internet-yrittäjä Andy Cowlesin kanssa. Pari oli seurustellut keväästä 2003 alkaen, jolloin huhujen mukaan Elton John oli esitellyt heidät toisilleen. Gately löydettiin kuolleena loma-asunnostaan Mallorcalta lokakuussa 2009. Kuolinsyyksi ilmoitettiin myöhemmin keuhkopöhö. == Lähteet == == Aiheesta muualla == * Viralliset sivut Luokka:Irlantilaiset laulajat Luokka:Vuonna 1976 syntyneet Luokka:Vuonna 2009 kuolleet
Martigny

Martigny (, , myös ) on vanha sveitsiläinen kaupunki Valais'n kantonin ranskankielisessä osassa. Martigny sijaitsee lähellä Sveitsin, Italian ja Ranskan rajojen risteyskohtaa. Martignyssä oli vuoden 2011 lopulla 16 345 asukasta. Martignyn seutu on tunnettu monista hiihtokeskuksistaan. Martigny on myös samannimisen hallintoalueen keskuspaikka. ==Maantiede== Maantieteellisesti kaupunki on Rhônen laakson mutkakohdassa, jossa Drance-joki laskee Rhôneen ja jossa Rhône kääntyy pohjoiseen kohti Genevejärveä. Kaupungin pohjoispuolella sijaitsevat Bernin Alpit, kaakkoispuolella levittäytyvät Valais'n Alpit, eteläpuolella on Mont Blancin massiivi ja Chablaisin Alpit ovat kaupungin länsipuolella. ==Liikenne== Rhônen laaksoa seuraava eurooppatie E62 (Autobahn A9, valtatie N9), Alppien yli Italiaan vievä eurooppatie 27 (valtatie N21) sekä pienempi tie Col de la Forclaz -solan yli Ranskaan kulkevat Martignyn kautta. Martigny on SBB-CFF-FFS:n Geneve-Brig-pääradan varrella. Lisäksi Martignystä on RegionAlps-yhtiön RegionAlps SA:n kotisivut junayhteydet vuorille Le Châbleen ja Orsiéresiin sekä Genevenjärven kaakkoisrannalle, Ranskan rajalle St. Gindolphiin. TMR-yhtiön TMR-junayhtiön kotisivut junat kulkevat Ranskaan, Chamonix'hin. Martignystä lähtee myös yhteensä kymmenkunta linja-autoreittiä lähikyliin ja kaupunkeihin sekä Italian puolelle, Ison Sankt Bernhardin solan yli Aostaan Sveitsin julkisen liikenteen aikataulut. Lähimmät kansainväliset lentokentät ovat Sionissa, Genevessä ja Bernissä. == Katso myös == Luettelo eurooppateistä == Lähteet == *Kaupungin kotisivut (englanniksi) *Martignyn matkailusivut (englanniksi) *Martigny Sveitsin historiallisessa tietosanakirjassa (saksaksi) ===Viitteet=== == Aiheesta muualla == *
Russell–Silverin oireyhtymä

Russell-Silverin oireyhtymä (RSS, SRS) on synnynnäinen epämuodostumaoireyhtymä, jolle on ominaista jo sikiökaudella alkanut lyhytkasvuisuus ja alhainen paino. Kasvojen kolmiomaiset piirteet ja kehon raajojen hentoisuus ovat yleisiä. Oireistoon kuuluvat myös matala verensokeritaso eli hypoglykemia, suulakihalkio, maitokahviläiskät, munuaistoiminnan häiriöt ja virtsateiden epämuodostumat. Älyllinen suorituskyky on verrattain normaali. Joskus kasvuiässä olevilla tavataan oppimisen häiriöitä ja henkistä kehitysviivettä ikätovereihin nähden, mutta nämä johtuvat useimmiten mahdollisista, huomattavista fyysisistä epäsymmetrioista, kuten myös sosiaalisen ympäristön, henkilöön kohdistuvista ja joskus psykosomaattisia, ks.Psykosomatiikka oireitakin aiheuttavista paineista kuin varsinaisesta älyllisestä, lievästä kehitysvammasta. Arviot oireyhtymän yleisyydestä vaihtelevat melko reippaasti. Ne ovat välillä 1/3 000 ja 1/100 000\. Suomessa arvellaan olevan kolmisen kymmentä diagnosoitua Russell-Silver-oireyhtymän kantajaa. Oireyhtymän syynä on yleensä 7. kromosomin lyhyen varren mutaatio (geenikarttamerkintä 7p11.2). Se on useimmiten satunnainen. Joissakin vallitsevasti periytyvissä tapauksissa mutaatio näyttää olevan 17. kromosomin pitkän varren alueella (17q25). Raportteja on myös maternaalisesta uniparentaalisesta disomiasta. Siinä kantajan molemmat 7. kromosomit ovat periytyneet äidiltä. Russell-Silver- oireyhtymä ei vaikuta henkilön eliniän odotteeseen. == Aiheesta muualla == * Silver-Russellin oireyhtymä - KV-tietopankki *Lyhytkasvuiset * Magic Foundation == Lähteet == * https://www.magicfoundation.org/Growth- Disorders/Russell-Silver-Syndrome/ Russell-Silver Syndrome, Luettu 31.12.2016 Luokka:Oireyhtymät Luokka:Kasvuhäiriöt
Queenslandin tropiikki

Queenslandin tropiikki () on Unescon maailmanperintökohde Australian koillisrannikolla Queenslandissa, 450 kilometrin matkalla Townsvillen ja Cooktownin välissä. Alue on kokonaislaajuudeltaan 894 420 hehtaaria, ja se muodostuu 41 kansallispuistosta ja useista muista luonnonsuojelualueista. Suojeltuja alueita on yhteensä 700, joista osa on yksityisessä omistuksessa. 15 prosenttia alueesta kuuluu johonkin kansallispuistoon."Queensland tropical rainforests". Encyclopedia of Earth. Environmental Information Coalition, National Council for Science and the Environment. 2012. Queenslandin tropiikki on luonnoltaan merkittävä alue. Alueen sademetsissä elää kolmasosa Australian 315 nisäkäslajista ja 13 lajia, joita ei tavata mistään muualta, sekä melkein puolet Australian 370 lintulajista. Kaikkiaan alueelta löytyy 50 kotoperäistä eläinlajia. Puulajeja Queenslandin tropiikissa on yli tuhat.Hyland, B. P. M., Whiffin, T., Christophel, D. C., Gray, B. & Elick, R. W. 2003. Australian Tropical Rain Forest Plants. Trees, Shrubs and Vines. CSIRO. ==Lähteet== ==Aiheesta muualla== * Viralliset sivut * Queenslandin tropiikki UNESCOn sivuilla Luokka:Unescon maailmanperintökohteet Australiassa Luokka:Queensland
Uuraan rata

Uuraan rata on Venäjän rataverkkoon kuuluva rautatie Leningradin alueella. Se alkaa Liimatta–Tyrisevä-radan varrella sijaitsevalta Kaislahden (Popovon) asemalta ja kulkee Viipurin eleläpuolella sijaitsevalle Uuraansaarelle (Vysotsk). ==Historia== Uuraan rata valmistui vuonna 1926. Se kuului alkuaan Suomen rataverkkoon, mutta toisen maailmansodan jälkeen se siirtyi kokonaan Neuvostoliitolle ja kuuluu nykyään Venäjän rataverkkoon. Luokka:Venäjän rataverkko Luokka:Luovutettujen alueiden rautatiet
Välimerenmyrtti

Välimerenmyrtti eli myrtti (Myrtus communis) on ikivihreä puuvartinen myrttikasvilaji. Laji voi kasvaa pensaaksi tai pieneksi puuksi, jonka korkeus on lähes viisi metriä.Plants For A Future: Myrtus communis Välimerenmyrtin lehdet ovat 3–5 senttimetrin pituisia ja tuoksuvat hyvänhajuiselle öljylle. Kukat ovat viisiterälehtisiä ja yleensä valkoisia. Kasvi tuottaa hedelminä sinimustia marjoja. Välimerenmyrttiä esiintyy luonnonvaraisena Välimeren seudulla Etelä-Euroopassa ja Pohjois-Afrikassa. Sitä viljellään myös huonekasvina. Se on Suomessa vanhimpia huonekasveja, ja sitä kasvatettiin yleisesti jo 1800-luvulla. Nykyään huonekasvina käytetään välimerenmyrtin pienempilehtistä lajiketta morsiusmyrttiä (Myrtus communis 'Microphylla'). == Lähteet == == Aiheesta muualla == * Suomen Lajitietokeskus: Välimerenmyrtti (Myrtus communis) * Finto: Kassu – Kasvien suomenkieliset nimet: Välimerenmyrtti (Myrtus communis) * Dr. Duke's Phytochemical and Ethnobotanical Databases: Myrtus communis * Global Biodiversity Information Facility (GBIF): Myrtus communis * Centre for Agriculture and Biosciences International (CABI): Myrtus communis (myrtle) * Plant List: Myrtus communis Luokka:Myrttikasvit Luokka:Huonekasvit
Australian itä-keskiosien sademetsien suojelualueet

Australian itä-keskiosien sademetsien suojelualueet on yksi UNESCOn maailmanperintöluettelon kohteista Australiassa Uuden Etelä-Walesin ja Queenslandin osavaltioiden rajaseudulla. Uuden Etelä-Walesin alueet (3 600 km²) otettiin luetteloon vuonna 1986 ja kohdetta laajennettiin käsittämään myös Queenslandin alueet (592 km²). Yhteensä alue käsittää kahdeksan erillistä osaa. ==Aiheesta muualla== * Australian Department of Environment and Heritage * Queensland Government * Australian itä-keskiosien sademetsien suojelualueet UNESCOn sivuilla Luokka:Unescon maailmanperintökohteet Australiassa Luokka:Queensland Luokka:Uusi Etelä-Wales
Pomarkun kirkko

thumb|Pomarkun sankarihaudat. Pomarkun kirkko rakennettiin vuosina 1914–1921 Ilmari Launiksen tekemien suunnitelmien pohjalta. Alun perin seurakunta tilasi suunnitelmat uudeksi kirkoksi arkkitehti Josef Stenbäckiltä, mutta myöhemmin seurakunta päätyi hylkäämään hänen suunnitelmansa ja valitsi arkkitehtiylioppilas Launiksen suunnitelmat. Kirkko edustaa tyyliltään myöhäistä kansallisromantiikkaa ja on alttarifreskoa ja runsaita koristemaalauksia myöten yhtenäinen kokonaisuus. Kirkon rakennusmateriaalina on harmaa graniitti. Kirkko on pohjaratkaisultaan perinteinen suorakaiteen muotoinen pitkäkirkko, jonka sivuilta ulkonee kaksi vastakkaista, runkohuonetta matalampaa eteiskylkiäistä. Lisäksi kuoripäädyssä on erillisenä ulokkeena matala sakaristo. Sakaristoa vastapäisen päädyn harjalla on pieni huippuun päättyvä kellotorni. Kellotornin puoleisen seinän päätykolmiossa on keskiaikaista tyyliä imitoivaa komerokoristelua. Kirkon kolmilaivaisen kirkkosalin katossa on betoniholvaus. Tavanomaisista ratkaisuista poiketen kirkon saarnastuoli on sijoitettu alttarin yläpuolelle. Kirkon alttarifresko kuvaa Jeesuksen kuolinhetkeä ristillä ja sitä ympäröivät pelastushistoriaan liittyvät symboliset kuvat. Kuolemasta muistuttaa freskoissa viikatemies, mutta alkuperäiseen freskoon kuulunut viinaa keittävän paholaisen kuva on piispan määräyksen vuoksi myöhemmin maalattu peittoon. Kirkko restauroitiin alkuperäiseen asuunsa vuonna 1961. Kirkossa on istumapaikat 1 300 hengelle. Kirkon pneumaattiset urut ovat Kangasalan urkutehtaan vuonna 1921 rakentamat ja 14-äänikertaiset. Samassa pihapiirissä kivikirkon kanssa on myös seurakunnan vanha, Heikki Lintulan vuonna 1802 rakentama puinen kirkko. Se on 1800-luvun alkupuolen puukirkoista eräs alkuperäisimpänä säilyneitä esimerkkejä. == Lähteet == == Aiheesta muualla == * Pomarkun seurakunta: Pomarkun kirkko Luokka:Ilmari Launiksen suunnittelemat rakennukset Luokka:Suomen kivikirkot Kirkko Luokka:Satakunnan kirkkorakennukset
NFC

Lyhenne NFC voi tarkoittaa ainakin seuraavia asioita: == Urheilu == * Nagacorp FC, kambodžalainen jalkapallojoukkue * National Football Conference, amerikkalaisen jalkapallon ammattilaisliigan konferenssi * St George's Park National Football Centre, brittiläinen urheilukeskus == Muut == * National Finance Center, Yhdysvaltain hallituksen virasto * National Freight Corporation, entinen kuljetusalan yritys * Near-field communication, radiotaajuinen etätunnistustekniikka * Network File Control * New Friends Colony, alue Intiassa * News1, vanhalta nimeltään News First Class, israelilainen uutispalvelu * NordicFuzzCon, turriaiheinen con * Nuclear Fuel Complex, Intian hallituksen virasto * Nationellt forensiskt centrum, Ruotsin poliisin rikostekninen laboratorio
Hovinsaari

Hovinsaari on Kotkan kaupunginosa kaupungin keskustan Kotkansaaren pohjoispuolella. Virallisesti asemakaavassa se käsittää kolme numeroitua kaupunginosaa eli kaupunginosat 6, 7 ja 8. Kaupunginosaan kuuluu Hovinsaaren eteläosat sekä entinen Hietasen saari, joka on nykyisin satama-aluetta. Merkittäviä rakennuksia ovat muiden muassa Kymenlaakson keskussairaala, Hovinsaaren koulu ja Hovinsaaren sellutehtaan konttorirakennus. Hovinsaaressa sijaitsi ennen Hovinsaaren paperitehdas ja sellutehdas. ==Lähteet== Luokka:Kotkan kaupunginosat
AFC

AFC voi tarkoittaa ainakin seuraavia asioita: * Asian Football Confederation, Aasian jalkapalloliitto * American Football Conference, amerikkalaisen jalkapallon ammattilaisliiga NFL:n toinen konferenssi * Amsterdamsche Football Club, alankomaalainen jalkapalloseura * Automatic Frequency Control, automaattinen taajuudensäätö * Air Force Cross, Britannian lentojoukkojen kunniamerkki
Kolkansaari

Kolkansaari on saari Kotkassa Kymijoen suistoalueella. Saari rajoittuu Kymijoen Korkeakosken-, Koivukosken- ja Huumanhaaraan sekä eteläosiltaan Suomenlahteen. Saaren asukasluku on 5 499 (31.12.2007).Kotkan kaupunki - Tilastotietoja 2007 Kolkansaari kuului Kymin kuntaan vuoteen 1950 saakka ja Karhulan kauppalaan vuosina 1951–1976. Kolkansaaren korkein kohta on Äijänvuori (56 m). Maastoltaan tasaista viljely- ja asuinaluetta on erityisesti Huumanhaaran varrella. Saaren eteläosa (Jumalniemen eteläosa) on suurelta osin luonnontilassa olevaa metsäaluetta. Kolkansaaren kautta kulkevat valtatie 7 ja Kotkan rata. Kolkansaarella sijaitsevat seuraavat kaupunginosat: *Hovila *Jumalniemi *Kalliokoski *Kierikkala *Koivula ==Lähteet== Luokka:Kotkan saaret
Johann Georg Halske

Johann Georg Halske (30. heinäkuuta 1814 Hampuri – 18. maaliskuuta 1890 Berliini) oli saksalainen mekaanikko, joka perusti F. M. Böttcherin kanssa vuonna 1844 työpajan Berliiniin. Halske meni koulunkäyntinsä päätyttyä hienomekaanisen työpajan oppilaaksi ja saavutti maineen etevänä hienomekaanikkona. Vuonna 1844 hän perusti mekaanikko Bötticherin kanssa hienomekaanisen työpajan Berliiniin. Kun Werner von Siemens vuonna 1846 oli keksinyt osoitinlennättimen ja haki mekaanikkoa, joka pystyisi rakentamaan sen Halske esiteltiin hänelle. Vuonna 1847 Halske ja Werner von Siemens perustivat Siemens & Halsken, joka myöhemmin sai nimekseen Siemens AG. Yritys keskittyi kaukolennätinlinjojen rakentamiseen. Halske oli osallisena sähkölaitteiden suunnittelussa ja rakentamisessa sekä työpajan johtamisessa, Siemensin osalle jäi yrityksen laajentaminen ja edustaminen. Vuonna 1867 Halske vetäytyi yrityksestä, sillä hänen näkemyksensä yrityksen politiikasta erosivat Siemensin veljesten näkemyksistä. Hän pysyi kuitenkin Werner von Siemensin ystävänä kuolemaansa asti. Vaikka hän jättikin yrityksen, jota oli perustamassa, hän jatkoi sen tukemista ja osallistui taloudellisesti Siemensin vuonna 1872 perustetun eläkekassan tukemiseen. Halske tuki myös lahjoituksilla taideteollisuutta ja muita yleishyödyllisiä pyrkimyksiä. Hän kuoli vuonna 1890 pitkällisen sairauden jälkeen.125 vuotta Johann Georg Halsken syntymästä, Helsingin Sanomat, 28.07.1939, nro 199, s. 13, Kansalliskirjaston digitaaliset aineistot. Viitattu 27.07.2024 == Lähteet == Luokka:Saksalaiset keksijät Luokka:Siemens Luokka:Vuonna 1814 syntyneet Luokka:Vuonna 1890 kuolleet
Rakkaus kolmeen appelsiiniin

Rakkaus kolmeen appelsiiniin, op. 33, on Sergei Prokofjevin vuonna 1919 säveltämä venäjänkielinen ooppera. Teoksen libreton kirjoittivat Prokofjev ja Vera Janacopoulos. Ensiesitys oli Chicagossa 30. joulukuuta 1921. Rakkaus kolmeen appelsiiniin perustuu Carlo Gozzin näytelmään L’amore delle tre melarance. Oopperan kantaesityksessä teos esitettiin ranskaksi nimellä L’Amour des Trois Oranges. Sergei Prokofjev sovitti teoksestaan myös kuusiosaisen sarjan orkesterille. ==Henkilöt== *Ristikuningas, mielikuvitusvaltakunnan kuningas, pukeutunut kuin pelikorttien ristikuningas – basso *prinssi, kuninkaan poika – tenori *prinsessa Clarissa, kuninkaan veljentytär – altto *Leandro, pääministeri, pukeutunut kuin patakuningas – baritoni *Truffaldino, narri – tenori *Pantalone, kuninkaan uskottu – baritoni *Tchélio, taikuri, kuninkaan suojelija – basso *Fata Morgana, noita, Leandron suojelija – sopraano *Linetta, Nicoletta ja Ninetta, appelsiiniprinsessoja – altto, mezzosopraano ja sopraano *Creontan kokki – basso *Farfarello, paholainen – basso *Smeraldina, orjatar – mezzosopraano *seremoniamestari – tenori *airut – basso *torvensoittaja – bassopasunisti *kymmenen kummajaista, tragedian puolestapuhujia, komedian puolestapuhujia, lyriikan kannattajia, tyhjäpäitä, pirulaisia, lääkäreitä, hoviväkeä – kuoro *epämuodostuneita, juoppoja, suursyömäreitä, vartijoita, palvelijoita, neljä sotilasta – statisteja ==Lähteet== Luokka:Venäjänkieliset oopperat Luokka:Ranskankieliset oopperat Luokka:Sergei Prokofjevin oopperat Luokka:1910-luvun musiikkiteokset
Antifoni

Antifoniksi kutsutaan erityisesti psalmilauluun liittyvää piirrettä, jolla tarkoitetaan psalmin alussa ja lopussa olevaa kehyslausetta. Säe voi olla toinen psalmin kohta tai myös vapaasti Raamatun tekstistä muotoiltu. Sama säe toistuu sekä psalmin alussa että lopussa. Erityisesti päivän psalmin (introituksen) alussa ja lopussa oleva lauseke, joka sitoo psalmin kirkkovuoden ajankohtaan. Antifonin laulamisen aloittaa joko messua johtava pappi, kanttori, esilaulaja tai lauluryhmä. Psalmin edellä ja lopussa olevaan antifoniin voi yhtyä koko seurakunta. Kuitenkin usein kuoro tai esilauluryhmä laulaa koko antifonin ja psalmin. Kirkkovuoden kullekin sunnuntaille ja juhapäivälle on evankeliumikirjassa oma päivän psalmi ja siihen liittyvä antifoni. Psalmiteksit, joihin antifonit kuuluvat käytetään messussa, sanajumalanpalveluksissa ja rukoushetkissä, hetkipalveluksissa. Myös kirkollisten toimitusten johdanto-osan psalmiin liittyy antifonit. == Lähteet == Luokka:Jumalanpalvelukset Luokka:Kirkolliset toimitukset
Risto Aaltonen

Risto Kalevi Aaltonen (16. maaliskuuta 1939 Helsinki – 8. maaliskuuta 2021 Porvoo) oli suomalainen näyttelijä ja teatteriohjaaja. == Ura == Aaltonen opiskeli ylioppilastutkinnon jälkeen Suomen teatterikoulussa 1960–1963. Hän esiintyi televisiosarjoissa Kotikatu, jossa hän näytteli Rekku Kaakkoa, ja Raid, jossa hän näytteli liikemies Hallvikia. Aaltonen oli myös tunnettu teatterinäyttelijä, sillä hän esiintyi pitkään Tampereella ja Helsingissä. Suomen Kansallisteatterissa Aaltonen oli mukana noin 50 tuotannossa 1970-luvulta vuoteen 2004 saakka. Hänen huomattaviin rooleihinsa kuului 1980-luvulla David Pownallin Mestariluokan Ždanov. Viimeisen kerran Aaltonen esiintyi Kansallisteatterissa vuonna 2015. Aaltonen esiintyi elokuvissa Leikkikalugangsteri, Uuno Turhapuro menettää muistinsa, V2 – Jäätynyt enkeli ja Emmauksen tiellä. Aaltonen on haudattu Malmin hautausmaalle Helsinkiin. == Filmografia == Elokuvat Elokuvat Elokuvat Vuosi Nimi Rooli 1962 Vaarallista vapautta Saarinen 1967 Ihmisiä elämän pohjalla Vaska Pepel 1968 Vihreä leski Pentti Lehmusto 1969 Leikkikalugangsteri gangsteripäällikkö Niitti 1970 Pilvilinna liikemies autossa 1979 Ruskan jälkeen Kosti Mäkinen 1981 Kiljusen herrasväki hotellin portieeri 1982 Uuno Turhapuro menettää muistinsa Alkon myyjä 1983 Rikos ja rangaistus maalari 1984 Eläköön itsemurhaaja! Viktor Viktorovitsh 1985 Hei kliffaa hei jymäytettävä taksikuski 1986 Uuno Turhapuro muuttaa maalle psykiatri 1987 Jäähyväiset presidentille Mertasen auton pysäyttävä poliisi 1988 Tupla-Uuno gangsteri Seksström 1990 Vääpeli Körmy ja marsalkan sauva lääkäri kuulontarkastuksessa 1991 Kuutamosonaatti 2: Kadunlakaisijat manageri 1994 Vääpeli Körmy – taisteluni kenraali Ribberg 1994 Uuno Turhapuron veli Tarmon anopin yhtiön johtokunnan jäsen 1994 Kaikki pelissä patologi Rautonen 1996 Sergein totuus Helminen 1997 Siivoton juttu sopimuspäällikkö 1998 Poliisin poika kauppias 1998 Johtaja Uuno Turhapuro – pisnismies 1. venäläinen gangsteri 2000 Hurmaava joukkoitsemurha poliisijohtaja Sakari Urpela 2001 Emmauksen tiellä Paakkila 2001 Valtapeliä elokuussa 1940 lääkintäkenraalimajuri Suolahti 2004 Keisarikunta Bering 2005 Lupaus kirkkoherra Tuusulassa 2006 Bodomin legenda Santeri Hallanheimo 2006 Rock’n Roll Never Dies ammattikoulun opettaja 2007 V2 – Jäätynyt enkeli Edwin Hopea 2011 Syvälle salattu Lantto Televisio Televisio Televisio Vuosi Sarja Rooli 1963 Pesänrakentajat Martti 1965 Taivaan ja talojen välillä Dave Riley 1966 Rahkeiset Matti Koivulahti 1966–1973 Hanski Kalle 1976–1978 Koivuharju Erkki Ahoranta 1993 Viimeiset siemenperunat poliisi Tepponen 1998 Tuliportaat laivan kapteeni 2000 Raid liikemies Hallvik 2004 Kotikatu Rekku Kaakko 2004 Pelkovaara Pentti Reunanen 2005 Presidentit P. E. Svinhufvud 2009 Lopun alku Kairamo ;Ääninäyttelijänä == Lähteet == * === Viitteet === Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1939 syntyneet Luokka:Vuonna 2021 kuolleet
Dave England

Dave England (s. 30. joulukuuta 1969 Ventura, Kalifornia) on yksi Jackass- televisiosarjan vakituisista näyttelijöistä. Hänen hahmonsa nimi on Chef Dave, Dek tai Darf. Hänellä on merkittävä rooli jaksoissa Munakas (The Omelette), Melontaa kaupungissa (Urban Kayaking), Maitokisa (Milk Challenge), Kakkavaippa (Poo Diaper) sekä Isi ja vauva (Daddy and Baby). Hän esiintyi myös molemmissa Jackass-elokuvissa. Jackass-genren ulkopuolella hän on esiintynyt kahdella lumilautailuvideolla. ==Katso myös== * Bam Margera Luokka:Yhdysvaltalaiset näyttelijät Luokka:Jackass Luokka:Vuonna 1969 syntyneet Luokka:Elävät henkilöt
Marxilainen kansantaloustiede

Marxilainen kansantaloustiede on alun perin vuonna 1966 julkaistu oppikirja, joka nimensä mukaisesti käsittelee taloutta marxilaisen talouden näkökulmasta. Kirja pohjautuu Eino Nevalaisen 1948–1949 kirjoittamaan oppikirjaan. Sitä modernisoi ja laajensi Matti Peltonen vuonna 1966. == Sisältö == ===Sisällysluettelo=== * Alkulause s. 5 * A. Johdanto * I luku. Kansantaloustieteen tutkimuskohde ja metodi s. 9 * B. Kapitalismia edeltäneet tuotantotavat * II luku. Alkukantainen yhteisö s. 29 * III luku. Orjanomistusjärjestelmä s. 38 * IV luku. Feodaalinen tuotantotapa s. 49 * V luku. Tavara ja arvo s. 62 * VI luku. Rahateoria s.92 * VII luku. Kapitalistisen tuotantotavan edellytysten muodostuminen s. 120 * C. Kapitalistinen tuotantotapa * VIII luku. Pääoma ja lisäarvo s. 133 * IX luku. Kapitalistisen tuotantotavan kehittyminen s. 157 * X luku. Työpalkka ja työpäivä s. 186 * XI luku. Pääoman kasaantuminen ja työväenluokan aseman kehitys s. 222 * XII luku. Pääoman kiertokulku s. 271 * XIII Luku. Teollisuuskapitalistin voitto s. 292 * XIV luku. Kauppa ja kauppavoitto s.311 * XV luku. Lainapääoma ja korko s. 331 * XVI luku. Maankorko ja kapitalismin kehitys maataloudessa s. 344 * XVII luku. Kansantulo kapitalistisessa yhteiskunnassa s. 372 * XVIII luku. Yhteiskunnallinen uusintaminen ja taloudellinen kasvu kapitalistisessa yhteiskunnassa s. 394 * XIX luku. Suhdannevaihtelut s. 414 * XX luku. Kapitalismin monopolinen vaihe s. 444 * D. Kommunistinen tuotantotapa * XXI luku. Lyhyt katsaus sosialismin taloudellisiin lakeihin s.495 ===Lainaus=== == Lähteet == Luokka:Oppikirjat Luokka:Suomalaiset tietokirjat Luokka:Vuoden 1966 kirjat
Bromma Kyrka

Bromma Kyrka on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla, ja kuuluu Bromman kaupunginosa- alueeseen. Kaupunginosa on muodostunut Bromman kirkon ympärille, josta se on myös saanut nimensä. == Aiheesta muualla == * Bromma Kyrkan kaupunginosan ja Bromman kirkon historiaa Luokka:Bromma Luokka:Tukholman kaupunginosat
Dmitri Kabalevski

Dmitri Borisovitš Kabalevski (, 30. joulukuuta (J: 17. joulukuuta) 1904 Pietari – 14. helmikuuta 1987 Moskova) oli neuvostoliittolainen säveltäjä ja musiikkipedagogi ja Neuvostoliiton musiikin merkittävä edustaja. Hän oli vuodesta 1939 Moskovan konservatorion professori. Hän sävelsi isänmaallisia oopperoita ja elokuvamusiikkia. Sävellystyyliinsä hän sai vaikutteita venäläisestä kansanmusiikista.Facta2001, osa 7, palsta 402, hakusana Kabalevski.. Kabalevski syntyi Pietarissa ja opiskeli Nikolai Mjaskovskin johdolla Moskovan konservatoriossa. Toisen maailmansodan aikana hän liittyi Neuvostoliiton kommunistiseen puolueeseen. Hän oli myös Neuvostoliiton säveltäjäliiton johtavia hahmoja. Kabalevski sävelsi muun muassa oopperoita, konserttoja, pianomusiikkia ja myös musiikkia mykkäelokuviin. Hänen tunnetuin teoksensa on humoristinen orkesterisarja Koomikot. Kabalevski kävi Suomessa tammi–helmikuussa 1945 neuvostoliittolaisen kulttuuridelegaation jäsenenä. Hän tapasi useita suomalaisia, muun muassa Uuno Klamin ja Martti Similän. Hän oli vierailunsa jälkeen kirjeenvaihdossa useiden suomalaisten kanssa. Lisäksi hän lähetti Suomeen lahjoituksena useiden neuvostoliittolaisten teosten partituureja, joita 1940-luvun jälkipuoliskolla otettiin RSO:n ja HKO:n ohjelmistoon. Kabalevski sai musiikillisista ansioistaan useita valtion palkintoja, kuten kolme Stalin-palkintoa. ==Lähteet== Luokka:Neuvostoliittolaiset säveltäjät Luokka:Venäläiset säveltäjät Luokka:Musiikkipedagogit Luokka:Sosialistisen työn sankarit Luokka:Vuonna 1904 syntyneet Luokka:Vuonna 1987 kuolleet
Simon Preston

Simon Preston (4. elokuuta 1938 Bournemouth – 13. toukokuuta 2022) oli brittiläinen urkuri, kapellimestari ja säveltäjä. Hän opiskeli urkujensoittoa C. H. Trevorin johdolla ja soitti vuosina 1962–1967 Westminster Abbeyssä ja myöhemmin Oxfordin tuomiokirkossa. Preston levytti Johann Sebastian Bachin urkutuotannon Deutsche Grammophonille. Hän on myös levyttänyt muun muassa Georg Friedrich Händelin urkukonsertot. Lisäksi hän sävelsi musiikkia uruille. Vuonna 2012 Preston meni naimisiin Elizabeth Haysin kanssa. Preston kuoli 83-vuotiaana 13. toukokuuta 2022. ==Lähteet== Luokka:Brittiläiset urkurit Luokka:Brittiläiset kapellimestarit Luokka:Brittiläiset säveltäjät Luokka:Vuonna 1938 syntyneet Luokka:Vuonna 2022 kuolleet
Lando

Lando (synt. Lando; k. 914 Rooma, Italia) oli 121. paavi. Hän toimi paavina heinä–marraskuulta 913 maaliskuulle 914 saakka.Hanska 2005: 319. Hän syntyi Sabinassa, Italiassa, mutta hänen syntymävuotensa on tuntematon. Lando kuoli vuonna 914 Roomassa, Italiassa. Landolla oli paljon vaikutusvaltaisia ystäviä, joiden avulla tämä tuli lopulta valituksi paaviksi. Paaviuskautensa aikana hän järjesteli synnyinmaakuntaansa Sabinaan lahjoituksia ja etuoikeuksia. Hän oli yksi viimeisistä paaveista, jotka ottivat oikean nimensä käyttöön myös noustessaan paaviksi. ==Lähteet== * === Viitteet === Luokka:Paavit Luokka:Syntymävuosi tuntematon Luokka:Vuonna 914 kuolleet
Vincent (ooppera)

Vincent on Einojuhani Rautavaaran vuosina 1986–1987 säveltämä kolminäytöksinen ooppera, jonka aiheena on alankomaalaisen taidemaalari Vincent van Goghin elämä. Vincent sai ensiesityksensä vuonna 1990 Suomen Kansallisoopperassa. Teos on alkumuodoltaan suomenkielinen, mutta siitä on tehty myös saksankielisiä produktioita.http://www.fimic.fi/fimic/fimic.nsf/mainframe?readform&C5D4E928F10B032542256C46003CAC60; Oopperan libretto on säveltäjän kirjoittama. == Lähteet == Luokka:Suomenkieliset oopperat Luokka:Einojuhani Rautavaaran teokset
Susijengi

Susijengi on suomalaisen rap-yhtye Kapasiteettiyksikön viides ja yhtyeen jäsenien mukaan kokoelmalevyä lukuun ottamatta viimeinen albumi. Albumi julkaistiin Rähinä Recordsin kautta toukokuussa 2006, ja se nousi Suomen virallisen listan sijalle 10. Albumilta julkaistiin singleinä kappaleet "Erobiisi" ja "Vielä vähän aikaa", joista tehtiin myös musiikkivideot. == Kappaleet == # # # # # # # # # # # # # # == Tuottajat == * Boy Mike: 1, 13 * Redrama: 2, 7 * Andu, Iso H & Tasis: 3, 10 * Coach Beats: 4 * Snellmen: 5, 14 * Sakke: 6, 9 * Jukka Immonen: 8 * Elastinen: 11 * Joniveli: 12 == Arvostelut == * Dome.fi: positiivinenDome.fi: Levyarvio * Metropoli.net: Metropoli.net: Levyarvio == Lähteet == Luokka:Kapasiteettiyksikön albumit Luokka:Coach Beatsin tuottamat albumit Luokka:Sakke Aallon tuottamat albumit Luokka:Elastisen tuottamat albumit Luokka:Joniveljen tuottamat albumit Luokka:Vuoden 2006 albumit
Valu (albumi)

Valu on Mokoman vuonna 1999 julkaistu debyyttialbumi. Albumi on musiikillisesti huomattavasti yhtyeen myöhempiä albumeita kevyempi ja rock- vaikutteisempi. Valu ei saavuttanut ilmestyessään mainittavaa menestystä ja Mokoman silloinen levy-yhtiö EMI tuhosi jäljellä olevat levyt vuonna 2000, eikä levystä otettu uusintapainosta. Sama kohtalo oli myös Valu-albumin seuraajalla, Mokoman toisella levyllä Mokoman 120 päivää. Valu julkaistiin kuitenkin uudelleen vuonna 2004 Mokoman noustua suuremman yleisön tietoisuuteen Kurimus-albumin ja oman levy-yhtiönsä, Sakara Recordsin myötä. Levyn tunnetuin kappale lienee hieman nyky-Mokomaa muistuttava aggressiivinen ”Viholliset”, jota Mokoma esittää keikoillaan toisinaan vielä nykyäänkin. ”Pillipiipari”-kappale on julkaistu uudelleennauhoitettuna versiona vuoden 2003 Punainen kukko -EP:llä. Myös ”Viholliset”-kappaleesta on tehty uusi versio, joka löytyy Mokoman Viides vuodenaika EP:ltä. Mokoman myöhemmistä albumeista poiketen vokalisti Marko Annala vastasi Valu-albumilla laulamisen lisäksi myös kitararaidoista. == Kappaleet == Sävellykset ja sanoitukset Marko Annala, ellei toisin mainita. # # # # # # # # # # # # === Uusintajulkaisun bonuskappaleet === 13. ”Toinen kohtu” on alun perin Valu-albumin sessioissa kesällä 1998 äänitetty, varsinaiselta albumilta pois jäänyt kappale, jonka lauluosuudet äänitettiin vuonna 2004, ennen albumin uusintajulkaisua. == Yhtyeen kokoonpano levyllä == * Marko Annala – kitara, laulu, koskettimet kappaleessa ”Pillipiipari” * Heikki Kärkkäinen – basso * Janne Hynynen – rummut, taustalaulu === Vierailevat muusikot === * Ann Bell Fell – taustalaulu kappaleissa ”Kurjen laulu”, ”Valhettelija” ja ”Väristyksiä” * Tuomo Saikkonen – taustalaulu kappaleissa ”Perspektiivi” ja ”Seeste” * Taru Tanner, Auni Tuovinen, Enni Tuovinen ja Milla Välimaa – kuoro kappaleessa ”Kasvan” * Kuisma Aalto – kitara kappaleissa ”Perspektiivi” ja ”Kauas aivot karkaavat”, kitarasovitukset * Martti Salminen – piano, urut ja koskettimet kappaleissa ”Kurjen laulu”, ”Pillipiipari”, ”Perspektiivi” ja ”Väristyksiä” * T. T. Oksala – jousinäytteet kappaleessa ”Valhettelija” * Henri Kuittinen – koneet kappaleissa ”Valhettelija” ja ”Parasta ennen 0898” == Singlet == === Kasvan === # Julkaistiin vuonna 1999. === Perspektiivi === # Promosingle, julkaistiin vuonna 1999. == Arvostelut == * Imperiumi: 7/10 * Soundi: == Lähteet == == Aiheesta muualla == * * Luokka:Vuoden 1999 esikoisalbumit Luokka:Mokoman albumit Luokka:Gabi Hakasen tuottamat albumit
Usko parempaan

Usko parempaan on Kapasiteettiyksikön neljäs studioalbumi, joka julkaistiin 17. marraskuuta 2004. Se nousi Suomen virallisen listan sijalle 14. Albumin ainoa hitiksi noussut kappale oli nimikappale "Usko Parempaan", josta tehtiin myös musiikkivideo. Toinen tunnettu kappale oli Tyttö sinä olet tähti -elokuvan soundtrackille päässyt "Lähdössä". == Kappaleet == # # # # # # # # # # # # # # # # # # == Tuottajat == * Lost Kapasitetos: 1 * Elastinen: 1, 5, 10, 12, 16 * RPK: 3 * Andu: 4, 6, 9 * Coma: 7 * Jukka Immonen: 8, 15 * Sakke: 11 * Ii & Aivot: 13 * Wretch: 14 * Ewok: 17 * Gilbert: 18 == Aiheesta muualla == * Albumin arvostelu Tuoreetplatat -sivustolla == Lähteet == Luokka:Kapasiteettiyksikön albumit Luokka:Elastisen tuottamat albumit Luokka:RoopeK:n tuottamat albumit Luokka:Sakke Aallon tuottamat albumit Luokka:Vuoden 2004 albumit
7 (Enrique Iglesiaksen albumi)

7 (Seven) on espanjalaissyntyisen poplaulajan, Enrique Iglesiasin vuonna 2003 julkaistu albumi. Kyseessä on hänen seitsemäs täyspitkä julkaisunsa. Levyn ensimmäinen hitti oli kappale ”Addicted”, josta albumilla on neljä eri versiota. Albumin suurin hitti oli toinen single, paljon radiosoittoakin saanut kappale ”Not In Love”, jonka Iglesias nauhoitti myös duettona Kelisin kanssa. ==Kappaleet== #Not In Love #The Way You Touch Me #Say It #California Callin' #Addicted #Break Me Shake Me #Free #Be Yourself #Wish You Were Here (With Me) #You Rock Me #Roamer #Live It Up Tonight #Adicto #Addicted (Metro Mix) #Addicted (Glam As You Mix) Luokka:Vuoden 2003 albumit Luokka:Enrique Iglesiasin albumit
7 (täsmennyssivu)

7 tai seitsemän voi tarkoittaa seuraavia asioita: * 7, vuosi * 7, luku == Musiikki == === Albumit === *7 (David Guettan albumi), 2018 *7 (Enrique Iglesiaksen albumi), 2003 *7 (Kotiteollisuuden albumi), 2005 *7 (Madnessin albumi), 1981 *7 (Yonan albumi), 2018 *Seitsemän (Irinan albumi), 2017 *Sei7semän, Konnan albumi vuodelta 2010 *Seven, Mors Principium Estin albumi vuodelta 2020 *7, reaalisointumerkeissä dominanttiseptimisoinnun merkki == Muut == * Seitsemän – Titanic-novelleja, Aino Kallaksen novellikokoelma *Seitsemän, David Fincherin ohjaama jännityselokuva vuodelta 1995 *Seitsemän, suomalainen televisiosarja vuodelta 2001 *Windows 7, Microsoftin valmistama käyttöjärjestelmä == Katso myös == * Seiska (täsmennyssivu)
Hiromi Taniguchi

Hiromi Taniguchi (s. 5. huhtikuuta 1960 Nango, Japani) on japanilainen kestävyysjuoksija. Taniguchi aloitti maratonharjoittelun Takeshi ja Shigeru Sohin valmennuksessa valmistuttuaan yliopistosta 1980-luvun puolivälissä. Vuonna 1986 hän voitti hopeaa Aasian kisoissa ja seuraavana vuonna hän voitti Tokion ja Lontoon maratonit. Häntä ei valittu Japanin joukkueeseen Soulin olympialaisiin 1988, mutta lokakuussa 1988 hän juoksi Pekingin maratonilla ajan 2.07.40, joka jäi hänen ennätyksekseen. Taniguchi voitti maratonin MM- kultaa Tokion MM-kisoissa 1991 aloitettuaan loppukirinsä 38 kilometrin kohdalla. Kilpailu juostiin erittäin kuumassa ja kosteassa säässä, minkä takia voittoaika oli 2.14.57. Seuraavana vuonna Barcelonan olympialaisissa Taniguchi kaatui puolimatkan jälkeen ja menetti toisen kenkänsä. Samaan aikaan kilpailussa tapahtui irtiotto, ja hän jäi kärkijoukosta auttamatta jälkeen, mutta pystyi nousemaan lopulta kahdeksanneksi. Hän selviytyi Japanin joukkueeseen vielä Atlantan olympialaisiin 1996, jossa juoksi maratonilla yhdeksänneksitoista. Urheilu-uransa jälkeen Taniguchi on toiminut valmentajana Oki Electric -yhtiön joukkueessa. ==Lähteet== * * Raasto.comin artikkeli Taniguchista (arkistoitu versio) Luokka:Japanilaiset kestävyysjuoksijat Luokka:Vuonna 1960 syntyneet Luokka:Elävät henkilöt
Wallu

Wallu (oik. Harri Vaalio, s. 1956 Kärkölä) on suomalainen sarjakuvapiirtäjä, joka on piirtänyt 1970-luvulta asti erilaisia sarjoja, muun muassa Punaniska- sarjaa Helsingin Sanomiin sekä Mikrokivikautta tietokonelehtiin. Painotuksena uralla ovat olleet tietokonelehdet. Wallu palkittiin Suomen sarjakuvaseuran Puupäähattu-palkinnolla vuonna 2022. Wallun varhaisimpia strippejä julkaistiin 1970-luvulla Non Stop -lehdessä lukijoiden osastolla. Wallun vanhin jatkuvasti ilmestyvä sarja on Armas (tunnetaan myös nimellä Lämsänperäläiset), joka on ilmestynyt vuodesta 1977. Se ilmestyi aluksi sanomalehtistrippinä ja sittemmin myös sivun kokoisena muun muassa Rondossa. Wallu toimi 1980-luvulla luokanopettajana Kärkölän kunnan Vuokkoharjun koulussa ja Wallun luokka pääsi mukaan Lämsänperäläisiin. Sarjakuvasta on sanottu löytyneen myös muita Kärkölän asukkaita. Wallu voitti Kemin sarjakuvakilpailun vuosina 1981 ja 1982. 1980-luvun alussa OK-lehti julkaisi Wallun Rokratio-sarjakuvaa ja Hessu- kissa alkoi ilmestyä Lastenmaa-lehdessä vuonna 1985. 1980-luvulla Wallu kuvitti Tecnopressin ja Sanoman kustantamia Prosessori-, Tietokone- ja Mikrobitti-lehtiä. Prosessorissa ilmestyi Missä vika, kun projekti meni pieleen? -opetussarjakuva. Lisäksi Wallu toimi taittajana, ensimmäiseksi Mikrobitissä. Myös Mikrobitti-yhteistyö johti sarjakuvaan, kun Mikrokivikausi kelpuutettiin lehden sivuille vuonna 1985. Vuosikymmeniä jatkunut sarja siirtyi hetkeksi Skrolli-lehteen vuonna 2014. KyöPelit-sarja alkoi ilmestyä Pelit-lehdessä vuonna 1993 ja Wallu työskenteli myös Pelit-lehden taittajana ollen digitaalisen taittamisen pioneereja Suomessa. Wallu piirsi ja kirjoitti Mikkonen-sarjakuvaa Nokia Datan Softari-lehteen vuosina 1989–1990.Harri Vaalio, Jyrki Kasvi: Mikrokivikausi – Kun esi-isä tietokoneen osti – Sarjakuvia tietotekniikan alkuajoilta nykyaikaan. 2. painos. Käänteenpaikka Ky 2022. ISBN 978-952-69581-2-5. Sivu 63. 1990-luvun alussa Wallun Punaniska- sarjakuvaa julkaistiin Helsingin Sanomissa ja myöhemmin omana sarjakuvalehtenään. Wallu on tehnyt kuvituksen muun muassa kirjaan Amigan pelintekijän opas (1992). Wallun oma tietokoneaiheinen lastenkirja on Hiiri Pikkulan tietokone (1989). Hän on piirtänyt myös postikortteja. == Lähteet == == Aiheesta muualla == * Kuvaus hessukissa.fi-sivustolla * Mikrokivikausi- sarjakuvat 1985–2013 luettavana netissä * Hessu-kissa-sarjakuvat 1985–2011 luettavana netissä Luokka:Suomalaiset sarjakuvantekijät Luokka:Vuonna 1956 syntyneet Luokka:Elävät henkilöt
Aleksis Kivi (ooppera)

Aleksis Kivi on Einojuhani Rautavaaran säveltämä kolminäytöksinen ooppera. Sen suomenkielisen libreton kirjoitti säveltäjä itse. Teos sävellettiin vuosina 1995-1996 ja sai kantaesityksensä Savonlinnan oopperajuhlilla 8. heinäkuuta 1997. Rautavaara teki myöhemmin oopperasta uuden version, joka kantaesitettiin Suomen kansallisoopperassa syyskuussa 2009. Einojuhani Rautavaara aloitti kirjailija Aleksis Kiven elämään pohjautuvan oopperan säveltämisen Jorma Hynnisen aloitteestaFinnish Music Information Centre. Hynninen lauloi kantaesityksessä pääroolin ja on usein esittänyt otteita kyseisestä oopperasta konserteissa (Kolme laulua oopperasta Aleksis Kivi: ”Mi ikävyys, mi hämäryys”, ”Laulu oravasta” ja ”Sydämeni laulu”). Rautavaara on sovittanut kyseisiä otteita myös kuorolle. Myös vuonna 1995 sävelletyssä ”Isle of Bliss” -teoksessa orkesterille käytetään samoja teemoja kuin oopperassa. == Lähteet == Luokka:Einojuhani Rautavaaran teokset Luokka:Suomenkieliset oopperat Luokka:Aleksis Kivi
Ivan Ljubičić

Ivan Ljubičić () (s. 19. maaliskuuta 1979 Banja Luka, Bosnia ja Hertsegovina) on kroatialainen tennispelaaja. Hän pelasi ammattilaisena vuodesta 1998 vuoteen 2012. Ljubičićin parhaita saavutuksia on pääsy vuoden 2006 Ranskan avointen välierään, jossa hän hävisi Rafael Nadalille. Ljubičić voitti urallaan kymmenen ATP-turnausta, kaikki kaksinpelissä. Nelinpelissä hän ylsi neljä kertaa ATP-turnauksen loppuotteluun vuosina 2000–2004. Ateenan olympialaisissa 2004 hän voitti nelinpelissä pronssia parinaan Mario Ančić. Ljubičićin pelin suurin vahvuus on räjähtävä syöttö, jolla hän tekee useita pisteitä jokaisessa ottelussa. Hänellä on myös perusvarmat, laakamaiset peruslyönnit, jotka ovat lähes kierteettömiä, mutta myös kovia ja tehokkaita. Ljubičić lopetti uransa huhtikuussa 2012 Monte Carlon Masters-turnaukseen. ==Lähteet== *Ivan Ljubičić ATP:n tietokannassa ===Viitteet=== Luokka:Kroatialaiset tennispelaajat Luokka:Kroatialaiset olympiamitalistit Luokka:Vuonna 1979 syntyneet Luokka:Elävät henkilöt
Haltya

Haltya on 1990-luvun puolivälissä perustettu helsinkiläinen psykedeelistä elektronista tanssimusiikkia tuottavan Tommi Sirkiän sooloprojekti. Alun perin projekti oli duo, kunnes Jürgen Sachau poistui yhtyeestä 2005 keskittyen oman projektinsa Outolinnun debyyttialbumin tuottamiseen. Haltyan musiikissa käytetään runsaasti perinteisiä soittimia, kuten kitaroita ja puhaltimia. Projektin levy-yhtiö Exogenic Records on kuvannut sitä termillä funky forest trance. Sachau ja Sirkiä ovat perustaneet myös progressiiviseen psytranceen keskittyneen Highpersonic Whomen -projektin. Sachau poistui projektista 2005, ja hänet korvasi Kiwan Markku Louhio. Haltyan kolmas albumi Book of Nature julkaistiin 13. helmikuuta 2008. Albumi on kokonaan Sirkiän käsialaa.http://exogenicmusicgroup.com/xo_records/label/1 == Diskografia == *Project Haltya EP (Exogenic Records, 2000) *Forest Flavour (Exogenic Records, 2001) *Hero EP (Exogenic Records, 2003) *Electric Help Elves (Exogenic Records, 2004) *Book of Nature (Exogenic Records, 2008) == Lähteet == == Aiheesta muualla == * Haltya SoundCloudissa * * Meteli.net Luokka:Suomisaundi- tuottajat Luokka:Suomalaiset elektronisen musiikin yhtyeet Luokka:Suomalaiset duot
Helsinki Help

Helsingin kaupungin matkailu- ja kongressitoimiston vihreäasuiset Helsinki Help -turistineuvojat antavat turistineuvontaa Helsingin kaduilla käyskenteleville turisteille kesäkuukausina. Helpit liikkuvat keskustassa päivittäin matkailijoiden suosimilla alueilla, vastaten asiakkaiden kysymyksiin useilla kielillä. Kansainvälistä kiitostakin saanut Helsinki Help -hanke aloitettiin vuonna 1994. Kesän 2013 aikana Helpit palvelivat yhteensä 150 000 asiakasta. He puhuvat yhteensä 14 kieltä. == Lähteet == Luokka:Helsinki Luokka:Matkailu Suomessa
Vasastaden

Vasastaden (myös Vasastan) on yksi Ruotsin pääkaupungin Tukholman kaupunginosista. Se sijaitsee kaupungin keskustan alueella, ja kuuluu Norrmalmin kaupunginosa-alueeseen. Se muodostettiin kaupunginosaksi vuonna 1926. Sitä rajaavat Norrmalmin, Kungsholmenin, Östermalmin ja Norra Djurgårdenin kaupunginosat sekä Solnan kunta. Noin 52 000 asukkaallaan se on toiseksi väkirikkain kaupunginosa Tukholmassa, kuten myös toiseksi tiheimmin asutettu: 17 220 asukasta yhtä neliökilometriä kohden. Yhteensä kaupunginosalla on maa-alaa 2,94 neliökilometrin verran. * de:Norrmalm#Vasastaden
Trulli

__NOTOC__ Trulli voi tarkoittaa seuraavia: == Suomen kielessä == *Noita, varsinkin pääsiäisnoita == Sukunimenä == *Jarno Trulli, italialainen Formula 1 -kuljettaja == Muita merkityksiä == * Puglian alueella Kaakkois-Italiassa olevia kalkkikivestä ladottuja pyöreitä, kartiokattoisia rakennuksia kutsutaan trulleiksi (, monikossa trulli). Alberobellon kaupungissa olevat trullit ovat Unescon Maailmanperintöluettelossa. == Katso myös == *Trolli
Bonden palatsi

Bonden palatsi () on Ruotsin pääkaupungissa Tukholmassa sijaitseva palatsi. Siinä on vuodesta 1949 alkaen toiminut Ruotsin korkein oikeus, joka muutti sinne Tukholman kuninkaanlinnasta. Palatsi rakennettiin alun perin ruotsalaisen valtiomiehen Gustaf Bonden yksityisasunnoksi vuosina 1662–1673, historialliselle Stadsholmenin saarekkeelle, lähelle kuninkaanlinnaa. Rakennuksen pääsuunnittelijoina toimivat arkkitehdit Nicodemus Tessin vanhempi ja Jean de la Vallée. Rakennus toimi vuosina 1732–1915 Tukholman raatihuoneena. Riddarhustorgetin puoleiset eteläiset siivet rakennettiin vuonna 1754.Fredric Bedoire: Stockholms byggnader: Arkitektur och stadsbild, s. 48, 51. Norstedts, Tukholma 2012. Bonden palatsin vieressä sijaitsee sen kanssa samoihin aikoihin rakennettu Ruotsin ritarihuone. == Lähteet == == Aiheesta muualla == * Tietoa Bonden palatsista Ruotsin korkeimman oikeuden sivuilla Luokka:Tukholman vanhankaupungin rakennukset ja rakennelmat Luokka:Tukholman palatsit
Hankmo

Hankmo on Mustasaaren kunnassa sijaitseva kahden kylän, läntisen ja itäisen (Västerhankmo ja Österhankmo) muodostama kyläkokonaisuus. Kylät kuuluivat vuoteen 1973 asti Koivulahden kuntaan. Lisäksi Hankmo tarkoittaa myös Kyröjoen suussa sijaitsevaa niemimaata, joka aikoinaan on ollut suistosaari. Hankmon länsipuolella sijaitsee toinen suuri niemimaa Petsmo. Hankmossa sijaitsee ruotsinkielinen kyläkoulu Hankmo skola. == Hankmon nimestä == Kyläkokonaisuudesta on suomeksi käytetty myös nimeä Hanganmaa. Vanhoista asiakirjoista löytyvät muodot Hankama, Hankamoy (1443), Hankkamaa (n. 1490) ja Hankkmo. Nimen alkuosaan sisältyy vanhan riistanpyyntivälineen nimi hanka tai hangas, joka esiintyy paikannimissä muuallakin Suomessa (Hankasalmi, Hankavesi, Hankamäki). Loppuosa "maa" tarkoittaa suurta saarta, jollainen Hanganmaa oli ennen kuin se maankohoamisen vuoksi kuroutui kiinni mantereeseen nykyiseksi niemimaaksi. Läheisen Petäjänmaan (Petsmo) tapaan myös tämä paikannimi on varhaisten suomalaisten antama. == Lähteet == Luokka:Koivulahden kylät Luokka:Pohjanmaan vuoden kylät